Document ID: 31989R2690

31989R2690
L 261/6
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕИО) № 2690/89 НА КОМИСИЯТА
от 6 септември 1989 година
за изменение на Регламент (ЕИО) № 3143/85 относно продажбата по намалени цени на масло от интервенция, предназначено за директна консумация под формата на концентрирано масло
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност;
като взе предвид Регламент (ЕИО) № 804/68 на Съвета от 27 юни 1968 г. относно общата организация на пазара на мляко и млечни продукти (1), последно изменен с Регламент (ЕИО) № 763/89 (2), и по-специално член 6, параграф 7 от него,
като има предвид, че член 2 от Регламент (ЕИО) № 3143/85 на Комисията (3), последно изменен с Регламент (ЕИО) № 1953/89 (4), предвижда продажната цена на маслото да варира в зависимост от съдържанието на мазнини в концентрираното масло; като има предвид, че, с оглед на сегашното състояние на пазара на масло и на интервенционни запаси, такова вариране няма да бъде вече необходимо; като има предвид, че следователно трябва да бъде фиксирана единична продажна цена на маслото;
като има предвид, че следва много по-точно да бъде определено времето, в което трябва да бъде предоставена гаранцията за преработка, предвидена в член 2а, параграф 5 от Регламент (ЕИО) № 3143/85;
като има предвид, че мерките, предвидени в настоящия регламент, са в съответствие със становището на Управления комитет по млякото и млечните продукти,
ПРИЕ НАСТОЯЩИЯ РЕГЛАМЕНТ:
Член 1
Регламент (ЕИО) № 3143/85 се изменя, както следва:
1.
В член 2:
-
параграф 1 се заменя със следното:
„1. Маслото, предмет на член 1, се продава франко склада по цена, равна на изкупната цена, прилагана от съответната интервенционна агенция, в деня, в който договорът за продажба е сключен, намалена със 151 ECU за 100 кг, за преработката му в концентрирано масло със съдържание на мазнини, равно или по-голямо от 96 %.“,
-
в параграф 4, първа алинея сумата „250 ECU“ се заменя с „200 ECU“,
-
в параграф 4, втора алинея думите „съдържание на мазнини в концентрираното масло“ се заличават.
2.
В член 2а, параграф 5, първа алинея думите „и поемането му от търговията на дребно“ се заменят с думите „в срок от 15 дни, както е посочено в параграф 6“.
Член 2
Настоящият регламент влиза в сила в деня на публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 6 септември 1989 година.

Labels: 3
2
11
17